Behandlet på rekordtid: Ferd-Andresen fikk nullskatt

Johan H. Andresen fikk sin skatteklage avgjort bare dager før han ble leder av Oljefondets etikkråd.

LEDER ETIKKRÅDET: Ferd-sjef Johan H. Andresen leder også etikkrådet til Statens pensjonsfond utland, bedre kjent som Oljefondet. Vis mer byoutline Foto: Staff Reuters

Publisert: Oppdatert: 11. desember 2018 06:56 , Publisert: 11. desember 2018 06:38

To dager før han ble nominert av Norges Bank som leder for Etikkrådet for Oljefondet fikk Ferd-sjef Johan H. Andresen positivt svar på en klage om skattebetaling på inntektene fra selskapet Herkules Private Equity Ltd. på Jersey, skriver Dagens Næringsliv.

Andresen slapp dermed å betale 108 millioner i skatt, mens partnerne i det samme selskapet, som eide 20 prosent mer av Herkules, måtte betale 168 millioner kroner i skatt for de samme inntektene, ifølge avisen.

Les også: (+) Dette må du vite om Siv Jensens hytteleie

Behandlingen skjedde svært raskt. Skatteetaten sier selv de sikter innenfor tre måneder, og statistikken fra 2017 og 2018 viser behandlingstid mellom to og fire måneder på saker som dette, skriver Dagens Næringsliv. Andresen fikk sin sak avgjort på 34 dager.

Parallelt med skattesaken ble Andresen rekruttert til lederstillingen i Etikkrådet for Oljefondet. Norges Bank avviser at de har vært i kontakt med skattemyndighetene i saken.

Johan H. Andresen avviser at saken kom opp i forbindelse med dialog med Norges Bank, og Finansdepartementet gjør det samme.

Les også DN: Siv Jensen fortalte ikke om egen båtplass-avtale til Stortinget

Les også DN: Bryggejobb til 10.000 er inkludert i hytteleien

Les også Intern uenighet om Oljefondets klimagrep: Får svar til sommeren

Her kan du lese mer om Johan H. Andresen Oljefondet